Mobil fladskærm med HomeKit fra LG

Hvorfor skal et tv være stationært eller endda boltet fast til væggen? LG forsøger sig nu med en ny tilgang – en mobil fladskærm. LG StanbyME, som skærmen er døbt, er ude i enkelte lande i Asien, men får en bredere lancering til maj.

Tv’et kan rulles rundt i hjemmet og skærmen kan fungere både i almindeligt bredformat og i højformat, da den kan drejes. Den er desuden trykfølsom, så den kan betjenes direkte på skærmen. Og så understøtter den både AirPlay og Apple HomeKit.

Skærmstørrelsen er på beskedne 27 tommer og den er placeret på et stativ, der sender tankerne tilbage til den gamle iMac G4. Teknologien er OLED og opløsningen på 1080p. Den har 180 graders rotation, 50 grader tilt og kan hæves (eller sænkes) 20 centimeter.

Ideen er, at den både kan fungere som monitor ved skrivebordet, tv ved sofaen og ekstra skærm i køkkenet. Det har LG lavet en lille video om:

Man kan endda tage LG StanbyME med sig i haven, for tv’et har et indbygget batteri, der rækker til tre timers tv-kigning. Den har naturligvis også wifi og understøtter alle de store streaming-tjenester (Netflix, Youtube og Amazon Prime).

Ud over AirPlay 2 kan den også lave skærmdublering fra mobiltelefoner via NFC. Prisen i euro er ikke offentliggjort, men omregnet fra taiwanesisk valuta kommer den til at koste 6.500 kroner. Plus eventuelle lokale afgifter. Læs mere om LG StanbyME lige her.

Klik for større.

Mobil fladskærm med HomeKit fra LG